  Z A P I S N I K

24. sjednice Vijeća Mjesnog odbora Petruševec, 
održane 27. travnja 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	

NENAZOČNI ČLANOVI VIJEĆA
1. Darko Mišić
Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 23. sjednice Vijeća Mjesnog odbora Patruševec. S obzirom da nema primjedbi zapisnik se jednoglasno usvaja. 
S obzirom da nema primjedbi, Vijeće jednoglasno verificira zapisnik s 24. sjednice.  
Na prijedlog predsjednika i provedenog glasovanja
Vijeće jednoglasno utvrđuje


D N E V N I     R  E D

1. Donošenje Pravila i Poslovnika o radu Vijeća Mjesnog odbora Petruševec.
1. Ostali nespomenuti rashodi poslovanja – donošenje zaključka. 
1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Donošenje Pravila i Poslovnika o radu Vijeća Mjesnog odbora Petruševec.

Predsjednik Vijeća Mjesnog odbora Kristijan Rašić izvješćuje vijećnike da trebaju donijeti Pravila i Poslovnik Mjesnog odbora Žitnjak. Napominje da su Pravila i Poslovnike dobili s materijalima.
Otvara raspravu: 
            Nakon rasprave Vijeće jednoglasno donosi Poslovnik i Pravila Mjesnog odbora Petruševec.


Ad 2.) Ostali nespomenuti rashodi poslovanja – donošenje zaključka.

Predsjednik Vijeća Mjesnog odbora Kristijan Rašić napominje da bi ovu točku prebacili na sljedeću sjednicu s obzirom da još nisu stigle ponude za dane Mjesnog odbora Petruševec. Svi se vijećnici jednoglasno slažu s prijedlogom predsjednika.


Ad 3.) Aktualna komunalna problematika.

Predsjednik Vijeća Mjesnog odbora Kristijan Rašić napominje vijećnicima da su u materijalima dobili dopis stranke Josipa Marića u kojem ukazuje na problem nepropisnog zaustavljanja i parkiranja. Također ukazuje na problem brze vožnje u naselju te napominje da se postavi znak ograničenja brzine.
Otvara raspravu:
Nakon rasprave Vijeće jednoglasno donosi 

Z a k l j u č a k

o postavljanju znaka zabrane zaustavljanja i parkiranja te znaka ograničenja brzine 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja znaka postavljanje znakove zabrane zaustavljanja i parkiranja, te znaka ograničenja brzine u ulici I. Petruševec V. odvojak s pripadajućim odvojcima.
· ovaj zaključak dostavlja se Vijeću Gradske četvrti na postupanje
Predsjednik Vijeća Mjesnog odbora Kristijan Rašić napominje daje dobio usmeni zahtjev stanovnika Črnkovečke a vezano za postavu kanalica u Črnkovečkoj ulici od kbr. 4. do 65.
Otvara raspravu:
Nakon rasprave Vijeće jednoglasno donosi 

Z a k l j u č a k
o uvrštavanju uređenja ulice u PKP

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· uređenje prometnice s površinskom odvodnjom (kanalice) u Črnkovečkoj ulici od kbr. 4. do 65. 

Član Vijeća Mile Komljenović ukazuje na problem visoke trave uz prometnicu Novi Petruševec prema Radničkoj cesti. Napominje da ulica nema nogostupa te je dosta uska te pješaci prilikom susreta s vozilom moraju silaziti s kolnika.
Predsjednik Vijeća otvara raspravu.
U raspravi sudjeluju svi vijećnici te jednoglasno donose



 Z a k l j u č a k

o košnji trave uz prometnicu Novi Petruševec prema Radničkoj cesti 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od komunalnog redarstva zatraži: 

· košnju trave uz prometnicu Novi Petruševec prema Radničkoj cesti (s jedne i druge strane).
· ovaj zaključak dostavlja se Vijeću Gradske četvrti na postupanje.

[bookmark: _GoBack]Predsjednik Vijeća Mjesnog odbora Kristijan Rašić napominje da su na 20. sjednici 19. prosinca 2023. poslali zaključak o postavljanju dva spremnika za komunalni otpad na adresi Novi Petruševec 8 (zgrada). S obzirom da nije stigao nikakav odgovor gradskih službi a i problematika nije realizirana predsjednik predlaže da se pošalje požurnica jer se kante zapune već sredinom tjedna, a do odvoza otpada isti se odlaže pokraj kontejnera.
Predsjednik Vijeća otvara raspravu.
Nakon kratke rasprave, vijećnici jednoglasno donose odluku da se pošalje požurnica.


Ad 4.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:
______________
Kristijan Rašić


KLASA: 024-08/23-003/861
URBROJ: 251-13-11-11/006-23-3
Zagreb, 27. travnja 2023.
Predsjednik
Vijeća Mjesnog odbora
Petruševec
_______________________
 Kristijan Rašić
